Leerders afdeling, Dierestories - 04, By OpenStax | Jobilize LLC
1.8 Dierestories - 04
1.8 Dierestories - 04 2
'n Skilpad is 'n dier wat baie stadig beweeg.
Eendag sê die uitgeslape skilpad vir Haastige Hasie: "Ek wed jou ek sal jou wen as ons twee resies hardloop." Die hasie kyk verbaas na skilpad en dink by homself: "Ek het seker nie reg gehoor nie. Glo hierdie trapsuutjies nou regtig hy sal my wen? Weet hy nie hoe vinnig ek kan hardloop nie? Hier is nie 'n hond op hierdie plaaswerf wat my kan vang nie!"
"Nou goed", sê Haas, "ons kan môre resies hardloop en dan kyk ons wie kom eerste by die wenstreep aan."
Die volgende oggend het al wat dier is bymekaar gekom om hierdie resies dop te hou.
Skilpad en Haas staan gereed.
"Op julle merke, gereed en weg is julle!" roep die olifant en hy blaas die fluitjie so hard dat dit deur die bos weergalm.
Haastige Haas spring met 'n vaart in die pad.
'n Groot stofwolk agtervolg hom en hy verdwyn heeltemal daaragter.
Skilpad stap maar voetjie vir voetjie aan.
Hy is baie rustig en glimlag vir homself.
Hasie dink toe dat hy genoeg tyd het om nou eers 'n bietjie te rus en 'n bietjie te eet.
Hy gaan lê uitgestrek in die koelte van 'n groot boom en begin knibbel aan die smaaklike, vars, groen grassies wat daar naby hom groei. Dit smaak heerlik, dink hy, en lê agteroor.
Dierestories - 03 Online Chapter